3ನೇ ಟೆಸ್ಟ್ ಸೋತ ಭಾರತ: ಐತಿಹಾಸಿಕ ಟೆಸ್ಟ್ ಸರಣಿ ಗೆಲುವಿನ ಕನಸು ಭಗ್ನ ಅಂತಿಮ ಮತ್ತು ಮೂರನೇ ಟೆಸ್ಟ್ ಪಂದ್ಯದಲ್ಲಿ ಟೀಮ್ ಇಂಡಿಯಾ ಸೋಲು ಕಂಡಿದೆ. ಆ ಮೂಲಕ ದಕ್ಷಿಣ ಆಫ್ರಿಕಾ 21 ಅಂತರದಲ್ಲಿ ಸರಣಿಯನ್ನು ಗೆದ್ದುಕೊಂಡಿದೆ. ಭಾರತ ನೀಡಿದ್ದ 212 ರನ್ಗಳ ಸಾಧಾರಣ ಗುರಿಯನ್ನು ನಿರಾಂತಕವಾಗಿ ಚೇಸ್ ಮಾಡಿದ ದಕ್ಷಿಣ ಆಫ್ರಿಕಾ, 4ನೇ ದಿನದಾಟದ 2ನೇ ಸೆಷನ್ನಲ್ಲಿ ಗೆದ್ದು ಬೀಗಿತು. ಅಗ್ರ ಕ್ರಮಾಂಕದ 2 ವಿಕೆಟ್ ಕಳೆದುಕೊಂಡು 101 ರನ್ಗಳಿಂದ 4ನೇ ದಿನದಾಟ ಆರಂಭಿಸಿದ ದಕ್ಷಿಣ ಆಫ್ರಿಕಾ, ಭರ್ಜರಿ ಆರಂಭ ಪಡೆದುಕೊಂಡಿತು. ಡೀನ್ ಎಲ್ಗರ್ ವಿಕೆಟ್ ಒಪ್ಪಿಸಿದ ಬಳಿಕ 3ನೇ ದಿನದಾಟ ಅಂತ್ಯಗೊಂಡಿತ್ತು. ಆದರೆ ಇಂದು ನಾಲ್ಕನೇ ಕ್ರಮಾಂಕದಲ್ಲಿ ಬ್ಯಾಟ್ ಬೀಸಿದ ವಾನ್ ಡರ್ ಡುಸೇನ್, ಅದ್ಭುತ ಕೊಡುಗೆ ನೀಡಿದರು. ಅದಾಗಲೇ 48 ರನ್ ಗಳಿಸಿ ತಂಡಕ್ಕೆ ಆಧಾರವಾಗಿದ್ದ ಕೀಗನ್ ಪೀಟರ್ಸನ್, ದಿನದ ಆರಂಭದಲ್ಲೇ 2 ರನ್ ಗಳಿಸಿ ಅರ್ಧಶತಕ ಸಿಡಿಸಿದರು. ಅಲ್ಲದೆ, ಮೊದಲ ಇನ್ನಿಂಗ್ಸ್ನಲ್ಲಿ ಕೂಡ 72 ರನ್ ಗಳಿಸಿದ್ದ ಪೀಟರ್ಸನ್ 2ನೇ ಇನ್ನಿಂಗ್ಸ್ನಲ್ಲೂ 82 ರನ್ ಕಲೆ ಹಾಕಿ ತಂಡದ ಜಯದಲ್ಲಿ ಪ್ರಮುಖ ಪಾತ್ರದಾರಿಯಾದ್ರು. ಅದರಲ್ಲೂ ಪೀಟರ್ಸನ್ 59 ರನ್ ಗಳಿಸಿದ್ದಾಗ ಪೂಜಾರ ಸ್ಲಿಪ್ನಲ್ಲಿ ಕ್ಯಾಚ್ ಬಿಟ್ಟರು. ಆ ಒಂದು ಕ್ಯಾಚ್ ಹಿಡಿದಿದ್ದರೆ, ಭಾರತ ಹಿಡಿತ ಸಾಧಿಸುವ ಸಾಧ್ಯತೆ ಹೆಚ್ಚಿತ್ತು. ಆದರೆ ಅದಾಗಲೇ ಇಲ್ಲ. ಜೀವದಾನದ ಲಾಭ ಪಡೆದ ಪೀಟರ್ಸನ್ ಭಾರತದ ಬೌಲರ್ಗಳಿಗೆ ಬೆಂಡೆತ್ತಿದ್ದರು. ಆದ್ರೆ 82 ರನ್ ಗಳಿಸಿದ್ದಾಗ ಶಾರ್ದೂಲ್ಗೆ ವಿಕೆಟ್ ಒಪ್ಪಿಸಿ ಹೊರ ನಡೆದ್ರು. ಪೀಟರ್ಸನ್ ಔಟಾದರೂ ಪಂದ್ಯದ ಮೇಲಿನ ಭಾರತ ಕಳೆದುಕೊಂಡಿತ್ತು. ಆಗ ಸೌತ್ ಆಫ್ರಿಕಾಗೆ ಕೇವಲ 57 ರನ್ಗಳ ಅಗತ್ಯ ಮಾತ್ರ ಇತ್ತು. ಈ ವೇಳೆ ಟೆಂಬಾ ಬವುಮಾ ಮತ್ತು ಕ್ರೀಸ್ನಲ್ಲಿ ಕಚ್ಚಿ ನಿಂತಿದ್ದ ಡುಸೆನ್ ಅಬ್ಬರಿಸಿದ್ರು. ಭಾರತದ ಬೌಲರ್ಗಳಿಗೆ ಲೀಲಾಜಾಲವಾಗಿ ಚಚ್ಚಿದ ಈ ಜೋಡಿ, ಅರ್ಧಶತಕದ ಜೊತೆಯಾಟವಾಡ್ತು. ಆ ಮೂಲಕ ಕೊನೆಯವರೆಗೂ ಅಜೇಯರಾಗಿ ಉಳಿದು ತಂಡಕ್ಕೆ ಗೆಲುವಿನ ಕಾಣಿಕೆ ನೀಡಿದ್ರು. ಬವುಮಾ ಅಜೇಯ 37, ವಾನ್ ಡರ್ ಡುಸೇನ್ ಅಜೇಯ 41 ರನ್ ಗಳಿಸಿದರು. 7 ವಿಕೆಟ್ಗಳ ಜಯ ಸಾಧಿಸಿದ ದಕ್ಷಿಣ ಆಫ್ರಿಕಾ, 12 ಅಂತರದಲ್ಲಿ ಸರಣಿ ಗೆದ್ದುಕೊಂಡಿತು. ಇದರೊಂದಿಗೆ ಕಳೆದ 30 ವರ್ಷಗಳಿಂದ ಸೌತ್ ಆಫ್ರಿಕಾದಲ್ಲಿ ಟೆಸ್ಟ್ ಸರಣಿ ಗೆಲ್ಲುವ ಕನಸು ಕನಸಾಗಿಯೇ ಉಳಿದಿದೆ. ಸ್ಕೋರ್ ವಿವರ ಭಾರತ ಮೊದಲ ಇನ್ನಿಂಗ್ಸ್ನಲ್ಲಿ 223ಕ್ಕೆ ಆಲೌಟ್ ದ.ಆಫ್ರಿಕಾ ಮೊದಲ ಇನ್ನಿಂಗ್ಸ್ನಲ್ಲಿ 210ಕ್ಕೆ ಕುಸಿತ ಭಾರತ 2ನೇ ಇನ್ನಿಂಗ್ಸ್ನಲ್ಲಿ 198ಕ್ಕೆ ಆಲೌಟ್ ದಕ್ಷಿಣ ಆಫ್ರಿಕಾ 2ನೇ ಇನ್ನಿಂಗ್ಸ್ 2123